  Анжелика Тихонова корреспондент Удмуртиысь тямыс ёросъёсысь 64 возёсъёс зоро куазен сэрен шуге-леке вуэмен лыдъямын ини. Ужкагазъёс элькунысьтымы гурт возёсъя но сиён-юонъя министерствое вуо но вуо, ивортэ удысэтлэн пресс-службаез. 23-тӥ гудырикошконлы лыдпусъёсъя, Кезысь дас ньыль, Эгра но Пичи Пурга ёросъёсысь быдэн дасэн, Юкаменск ёросысь – укмыс, Сюмси ёросысь – тямыс, Кизнер ёросысь – куать, Сарапул ёросысь – вить но Можга ёросысь – кык возёсъёс ыштонъёс басьтӥзы шуыса пусъемын ини Удмуртиысь гурт возёсъя но сиён-юонъя министерствоКуазь аламаен сэрен 41 сюрс 600 гектарысь будосъёс быризы ини. Со трос аръёс ӵоже но одӥг ар будӥсь турынъёс, тысё но пуртэсо юос, етӥн, пульдостурын, картофка. Со пӧлысь тросэз тысё юос луо – 33 сюрс 700 гектар.  Тодэ вайытом, Удмуртиын музъемлэн мултэс мускытлыкеныз сэрен 15-тӥ гудырикошконысен шурес югдур ялӥзы.  Тегъёс: Удмуртия гуртвозёс куазь гуртвозёсъяминистерство  